Public procurement notice: Prior Information Notice Without Call For Competition
Published: 2024-09-23
Buyer: Itä-Uudenmaan hyvinvointialue
Country: FI
Region: FI1B1
Contract type: Services
CPV classification: 85100000: Health services | 85120000: Medical practice services | 85121252
Submission deadline: 2024-10-31

Technical requirements: Tämä on ilmoitus markkinavuoropuhelun käynnistämisestä osana hankinnan suunnittelua. Tämä ei ole hankintailmoitus tai tarjouspyyntö.

Itä-Uudenmaan hyvinvointialue kutsuu vastuulääkäripalvelun hankinnasta kiinnostuneita palveluntuottajia markkinakartoitukseen kilpailutuksen valmisteluun liittyen.

Hankinnan suunniteltuna kohteena ovat lääkäripalvelut tilaajan terveyskeskussairaalan osastoille sekä kotihoidon ja asumispalveluyksiköiden asukkaille. Hankinnan kohteena ei ole vuokratyö. Tilaajaan harkinnassa on, toteutetaanko hankinta kokonaisvastuumallina vaiko erillisissä osissa, esimerkiksi niin, että palveluntuottaja voi itse määritellä, kuinka suuresta asiakasmäärästä pystyy huolehtimaan. Joka tapauksessa tilaaja hakee palvelua, jossa palveluntuottaja sitoutuu pitkäaikaisesti hoidossaan olevan asiakasmäärän palvelun tuottamiseen ja yhteistyöhön tilaajan kanssa. Tarkoituksena on, että palveluntuottaja osoittaa tilaajalle vastuulääkärit tuottamaan tarpeen mukaiset palvelut sekä seniorilääkärin, jonka tehtävänä on vastata muiden lääkärien toiminnanohjauksesta ja konsultaatiosta. Seniorilääkäri voi myös osallistua asiakastyöhön. Seniorilääkärillä tulisi olla geriatrian erikoislääkärin pätevyys.  

Hyvinvointialue toteuttaa markkinakartoitusta esimerkiksi lähettämällä hankinnan luonnosasiakirjoja palveluntuottajien kommentoitavaksi ja järjestämällä palveluntuottajakohtaisia tapaamisia harkintansa mukaisessa laajuudessa.


Hyvinvointialue pyytää vastauksia tässä tietopyynnössä esitettyihin kysymyksiin ja ilmoittautumisia markkinavuoropuheluun 3.10.2024 mennessä.  Vastaukset oheisen linkin kautta  https://forms.office.com/e/5G35tA3W3z

Kysymykset palveluntuottajille:

1) Palveluntuottaja 


2) Palveluntuottajan yhteyshenkilön nimi ja sähköpostiosoite

 
3) Hankinnan kohteena ovat lääkäripalvelut tilaajan terveyskeskussairaalan osastoille sekä kotihoidon ja ikääntyneiden asumispalveluyksiköiden asukkaille. Tilaajaan harkinnassa on, toteutetaanko hankinta kokonaisvastuumallina vaiko erillisissä osissa.  
Onko hankinnan kohde mielestänne toimiva? Jos ei, niin miten sitä tulisi nähdäksenne muuttaa? 

 
4) Palvelut tulisi tuottaa tarpeen mukaisessa laajuudessa sekä suomen että ruotsin kielellä. Hyvinvointialueen alueella on vaihtelua asiakkaiden äidinkielissä. Palveluntuottajan on tarvittaessa pystyttävä osoittamaan ruotsinkieliselle asiakkaalle riittävän ruotsin kielen omaavaa lääkäri. 
Onko vaatimus toimiva ja miten sitä tulisi täsmentää? 

 
5) Seniorilääkäriltä on tarkoitus edellyttää a) geriatrian erikoislääkärin pätevyyttä ja lisäksi  b) täysiaikaista työkokemusta ikääntyneiden asumispalveluyksikön lääkärinä, kotihoidon lääkärinä, muistipoliklinikalla tai muussa erityisesti ikääntyneiden hoitoon pääasiassa keskittyvässä tehtävässä, kuten esimerkiksi terveyskeskuksen vuode- ja kuntoutusosastolla. ja c) kokemusta palliatiivisesta hoidosta.   
Onko vaatimus nähdäksenne toimiva ja miten se vaikuttaa palvelun hintaan? Jos ei, miten sitä tulisi muuttaa? 

 
6) Suunnitelmana on, että muiden lääkärien (vastuulääkärien) on oltava Suomessa laillistettuja lääkäreitä, joilla on Valviran lupa harjoittaa lääkärin ammattia. Edellytyksenä on lisäksi vähintään 2 vuoden työkokemus lääkärin työstä esimerkiksi geriatrisella akuuttisairaalan osastolla, poliklinikalla, kuntoutuksessa, ikääntyneiden asumispalveluissa, kotihoidossa tai terveyskeskuksen vuode- tai kuntoutusosastolla.  
Onko vaatimus nähdäksenne toimiva? Jos ei, miten sitä tulisi muuttaa? 

 
7) Osana laadun vertailua (vapaaehtoisena vaatimuksena) on tarkoitus huomioida geriatrian, sisätautien, yleislääketieteen tai muun soveltuvan erityisalan erikoislääkärin pätevyys tai palliatiivisen hoidon erityispätevyys.   
Mittaako suunniteltu laatuperuste osuvasti lääkäripalvelun laadukkuutta hankinnan kohteena olevassa palvelussa? Jos ei, miten sitä tulisi muuttaa? 

 
8) Suunnitelmana on edellyttää, että palveluntuottajalla olisi käytettävissään soveltuvien erikoisalojen/ erikoislääkäreiden verkosto, jolta seniorilääkäri tai vastuulääkäri voivat tarvittaessa konsultoida. 
Minkä erikoisalojen konsultointimahdollisuutta pidätte hankinnan kohteen näkökulmasta erittäin tärkeänä? Entä mitkä erikoisalat voisivat tuoda lisäarvoa palvelun toteuttamiseen? 

 
9) Miten näkisitte hankintamallin, jossa hankinta toteutettaisiin esim. kolmen toimittajan puitejärjestelynä, jossa toimittajat voisivat itse määritellä tarjouksessaan sen asiakasmäärän, jonka vastuulääkäripalveluista sitoutuvat sopimuskauden ajan huolehtimaan?   


10) Miten suhtaudutte kapitaatioperusteiseen hinnoittelumalliin, jossa tarjoaja antaa  asiakaskohtaisen kiinteän kuukausi- tai vuosihinnan? Entä mikä tällöin olisi sopiva lähtöhinta? 

 
11) Millaiset laatuperusteet nähdäksenne parhaiten mittaisivat hankinnan kohteena olevan lääkäripalvelun vaikuttavuutta lyhyellä ja pitkällä tähtäyksellä? 

 
12) Muita mahdollisia kommenttejanne hankinaan liittyen? 

 
13) Oletteko kiinnostunut osallistumaan jatkossa markkinavuoropuheluun esimerkiksi kommentoimalla luonnosasiakirjoja tai palveluntuottajakohtaisella tapaamisella? (tilaaja ei sitoudu tapaamisiin kaikkien ilmoittautuneiden kanssa, vaan toteuttaa niitä harkintansa mukaan). 
Jos kyllä, ilmoittakaa tässä yhteyshenkilönne sähköpostiosoite.